Document ID: /fineweb-2-swissfilter-quality_10-filterrobots/filtered/02818.jsonl.gz/51

U subotu, 28.03.2009. izabrana je Miss i Mister Moda & Musica 2009 u Räberhus, Niederbipp (SO). U brojnoj publici (čak i iz susjednih zemalja) bile su i brojne obitelji i prijatelji takmičarki i takmičara.
Izbor za Miss Moda & Musica je organiziran s željom pružanja šanse talentiranim pjevačima i manekenima i priliku da se probiju u tom poslu. Uz osam finalista i osam finalistica sudjelovala je i Hrvatica, Vesna Petrić (21, Langenthal). Uz društvo i obitelj, koji su je jako podržavali pri svakom izlasku, Vesna je, nakon 5 sati programa, izabrana od strane međunarodnog žirija za pobjednicu Miss Moda & Musica 2009. S tom pobjedom, Vesna je osvojila ugovor kod velike i poznate Model Agenture u Švicarskoj s kojom će raditi idućih godinu dana. Tom prilikom čestitamo Vesni Petrić iz naše Hrvatske zajednice u Švicarskoj i želimo sve najljepše i najbolje za budućnost.
Tekst i foto: IP